Smábátasjómenn á Húsavík vilja að veiðar með dragnót verði óheimilar á Skjálfandaflóa. Þeir segja að það sé nauðsynlegt til verndunar fiskistofnum í flóanum.
Smábátasjómenn á Húsavík óska eftir að byggðarráð Norðurþings banni veiðar með dragnót á Skjálfanda vegna þeirra neikvæðu áhrifa sem veiðarnar hafi á fiskistofna. Haukur Eiðsson smábátasjómaður segir svo komið að hrygningarstofn ýsu á Skjálfandaflóa sé alveg hruninn og stórtækar veiðar með dragnót hafi þar mikil áhrif.
Við erum að tala um núna, að núna eru 300 tonna bátar og þeir hamast bæði á hrygningarblettinum á vorin á þessum flóum og
fjörðum hér og þetta er svo gríðarlegt afl og tíföld stærð miðað við hvað var.
Á síðasta ári breytti sjávarútvegsráðherra reglugerð sem skyldaði dragnótarbáta til að halda sig innan ákveðinna svæða. Nú geta þessir bátar flakkað á milli veiðihólfa.
Sem varð til þess að hér lágu fimm öflugustu dragnótarbátar landsins í allt fyrra haust
og útrýmdu ýsuhrygningarstofninum hér í Skjálfanda meðal annars, fóru langt með það.
Í sumum flóum hafa sveitarstjórnir fengið samþykkt að lokað verði fyrir þessum stóru bátum og hafi netarallið komið mun betur út í þeim. Sveitarstjóranum í Norðurþingi hefur verið falið að koma á fundi með sjávarútvegsráðherra hið fyrsta til að fara yfir málið.
Hvað svo sem kemur út úr því. En sem ráðherra hlýtur maður að vilja að ganga þannig frá málunum að reyna að láta þetta eflast
og okkur finnst ekkert menn vera að bregðast við til að reyna að hjálpa þessu.